《高宗皇帝挽词 其七》
宋代·洪刍

圣学由天纵，煌煌翰墨场。臣中羞瓘靖，户外立钟王。

飞动鸾窥藻，昭回斗避芒。焕文瞻仰处，杰阁在西厢。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。